Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo Europos Parlamento ir ir Tarybos direktyvos dėl oro uostų rinkliavų iš dalies keičianti(s) komisijos pasiūlymą pagal EB sutarties 250 straipsnio 2 dalį /* KOM/2009/0086 galutinis - COD 2007/0013 */





[pic] | EUROPOS BENDRIJŲ KOMISIJA | Briuselis, 18.2.2009 KOM(2009) 86 galutinis 2007/0013 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR IR TARYBOS DIREKTYVOS DĖL ORO UOSTŲ RINKLIAVŲ IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2007/0013 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo EUROPOS PARLAMENTO IR IR TARYBOS DIREKTYVOS DĖL ORO UOSTŲ RINKLIAVŲ 1. ĮŽANGA EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija toliau pateikia savo nuomonę dėl 31 Parlamento pasiūlyto pakeitimo. 2. Bendrosios aplinkybės Pasiūlymo perdavimo Europos Parlamentui ir Tarybai data (dokumentas COM(2006)820 galutinis – 2007/0013COD): | 2007 m. sausio 29 d. | Europos ekonomikos ir socialinių reikalų komiteto nuomonės pateikimo data: | 2007 m. rugsėjo 26 d. | Regionų komiteto nuomonės pateikimo data: | 2007 m. spalio 10 d. | Europos Parlamento pozicijos priėmimo data, pirmasis svarstymas: | 2008 m. sausio 15 d. | Tarybos politinio susitarimo priėmimo data: | 2008 m. balandžio 7 d. | Tarybos bendrosios pozicijos priėmimo data: | 2008 m. birželio 23 d. | Europos Parlamento pozicijos priėmimo data, antrasis svarstymas: | 2008 m. spalio 23 d. | 3. Pasiūlymo tikslas 2007 m. sausio 24 d. Komisijos priimtu pasiūlymu siekiama palengvinti oro uostų ir oro susisiekimo bendrovių diskusijas dėl oro uostų rinkliavų. Pasiūlymu nustatomos tam tikros pagrindinės rinkliavų rinkimo tvarkos taisykles. Šios taisyklės grindžiamos visuotinai pripažintais principais, kuriuos valstybės narės jau patvirtino Tarptautinės civilinės aviacijos organizacijos taryboje. Pirmuoju principu siekiama užtikrinti nuolatines oro uostų ir oro susisiekimo bendrovių konsultacijas, per kurias abi šalys galėtų paaiškinti ir plėtoti savo požiūrį į rinkliavas. Tokiu būdu siekiama užtikrinti, kad sprendimus dėl oro uostų rinkliavų oro uostų atstovai priimtų pasitarę su oro susisiekimo bendrovių atstovais ir juos informavę. Antrasis principas susijęs su oro uostų rinkliavų sudedamųjų dalių skaidrumu. Ši informacija bus aptariama reguliariose konsultacijose. Trečiasis principas – draudimas diskriminuoti oro susisiekimo bendroves. Pasiūlyme taip pat numatoma kiekvienoje valstybėje narėje įsteigti nepriklausomą reguliavimo instituciją. Ši institucija prižiūrės, kaip renkamos rinkliavos, ir užtikrins, kad būtų laikomasi atitinkamų direktyvos nuostatų. Todėl institucija imsis veiksmų, jei šalys pateiks skundų dėl oro uostų rinkliavų. 4. Komisijos nuomonė dėl Europos Parlamento siūlomų pakeitimų 4.1. Pakeitimai, kuriems Komisija pritarė - Dėl Europos Parlamento 1, 4, 14, 8, 9, 10, 18 ir 27 pakeitimų tekstas tapo gerokai aiškesnis, palyginti su Tarybos bendrąja pozicija. - 5, 6, 11, 12, 13, 16, 17, 20, 21, 22, 24, 25, 26, 28, 29, 30 ir 31 pakeitimai yra labai panašūs į Komisijos pirminį pasiūlymą dėl kai kurių klausimų, konkrečiai, dėl pavadinimo ir terminų. - Europos Parlamentas taip pat priėmė du pakeitimus, kuriais paaiškinami finansavimo aspektai. 7 pakeitimu siūloma konstatuojamoji dalis, kurioje paaiškinama, kad išankstiniam oro uostų infrastruktūros finansavimui turėtų būti nustatytos apsaugos priemonės. 15 pakeitimu oro uostų reikalaujama pateikti informacijos apie finansavimą iš valstybės institucijų. - 19 pakeitimu dar labiau sustiprinamas nediskriminavimo principas. - 23 pakeitimu paaiškinama, kad nepriklausomos priežiūros institucijos funkcijos gali būti deleguojamos. - 2 ir 3 pakeitimais labiau paaiškinamos didžiausio valstybės narės oro uosto įtraukimo į direktyvos taikymo sritį priežastys. - Todėl Komisija gali pritarti šiems pakeitimams. - Be to, pakeitimais patvirtinamas institucijų sutarimas. Taryba jau nusiuntė Parlamentui laišką, kuriame pritariama Parlamento padarytiems pakeitimams. 5. Išvada Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau.